ועדת העלייה, הקליטה והתפוצות, כנסת 23, פרוטוקול מספר 92, 2020-11-25 09:51

דוד ביטן: אני פותח את הישיבה.

דוד ביטן: זו ישיבת מעקב, כדי לראות אם הפתרונות שדיברנו עליהם בישיבה הקודמת מתקדמים אנחנו עושים ישיבות מעקב, זה לא קשור לבעיות אחרות שאתה רוצה להעלות בפני שר האוצר.

דוד ביטן: גם הסגן שלך היה מספק אותי פה, אבל זה שכיבדת אותנו זה יפה מאוד.

אלכס קושניר: הם תמיד באים ביחד.

אלכס קושניר: רונן ואלכס תמיד ביחד.

דוד ביטן: בישיבת מעקב גם הסגן יכול להיות בזום, אין בעיה.

אלכס קושניר: אי אפשר, הם תמיד ביחד.

מוטי יוגב: דוד, זום זה כמו לקבל מענק רק מדרגה ג' לעולים, אנחנו רוצים מענק מדרגה א'.

אלכס קושניר: לא, זום זה כמו לקבל כסף בפקס.

דוד ביטן: יש דבר אחד שאני דיווחתי על זה לראש העיר, קיבלנו הסכמה מהאוצר כדי לאפשר קליטה ישירה ביישובים כמו נוף הגליל שהם צריכים את הדבר הזה.

דוד ביטן: היום נותנים מענק שכירות במשך חמש שנים, הם מוכנים לצמצם את כל המענק של חמש שנים לשנתיים, זה יאפשר השתתפות בדמי שכירות יותר גבוהה בשנתיים הראשונות.

דוד ביטן: זו הייתה הבקשה של ראש העיר.

שלומית אבינח: היו עוד כמה דברים.

דוד ביטן: תיכף נראה, על זה כבר קיבלתי הסכמה, הם אומרים שאין שום בעיה, אני רק צריך את זה לפרוטוקול, אני מקווה שמי שאמר לי מוסמך.

דוד ביטן: זה היה ליד שר האוצר.

מוטי יוגב: דוד, משיחה אתמול עם מנכ"ל משרד הקליטה, הוא אמר לי שזה עוד לא קיים כי הוא צריך להוציא יותר כסף.

דוד ביטן: סליחה?

מוטי יוגב: אתמול דיברתי עם חביב קצב, הוא אמר לי שזה עוד לא קיים, האוצר לא אישר את זה משום העובדה שהוא צריך להוציא יותר כסף בשנים הקרובות.

דוד ביטן: לא, לא נכון.

דוד ביטן: לא יודע מי אמר לך את זה, אבל אני דיברתי - - -

מוטי יוגב: עם חביב קצב, מנכ"ל משרד העלייה והקליטה.

יוסף טייב: אני אגיד לך, יכול להיות שהמנכ"ל מדבר על - - -

דוד ביטן: חבר'ה, אני לא יודע מה המנכ"ל אמר, אני יודע מה אמר מי שהיום מחליף, אחד מהשניים-שלושה שעושים את העבודה באגף התקציבים, אין להם בעיה עם זה כי אין פה שום תוספת תקציב.

דוד ביטן: הם לוקחים את אותו כסף של חמש שנים ומעבירים את זה לשנתיים.

דוד ביטן: הוא אומר שזה רק תזרים מזומנים, אין להם פה בעיה תקציבית.

דוד ביטן: ככה הוא אמר לי בעצמו.

יוסף טייב: לא, הייתה בעיה עם חביב על נושא אחר, ביקשנו לעשות את זה ברמה רוחבית ועל זה הוא אמר שיש בעיה.

דוד ביטן: אני לא יודע מה זה רמה רוחבית, אני רוצה לפתור את הבעיה של העיריות.

יוסף טייב: לפני נוף הגליל העלינו את הנושא הזה של לצמצם.

יוסף טייב: אתה ביקשת.

דוד ביטן: לא, אני לא מנדבר עכשיו על כל המדינה.

יוסף טייב: יפה, יכול להיות שעל זה הוא דיבר.

דוד ביטן: אני מדבר כרגע על העיריות שיש בהן בעיה, הן ערים מעורבות והם צריכים סיוע מיוחד.

דוד ביטן: ברגע שמכניסים את כל המדינה אז אני יודע שיש בעיה.

דוד ביטן: כדי לפתור בעיות להם אנחנו צריכים לא לדבר על כל המדינה, לדבר עליהם.

יוסף טייב: נכון.

רונן פלוט: דוד, חשוב שזה יהיה כתוב באיזה שהוא מקום אם חביב לא - - -

דוד ביטן: זה יהיה, הוא אמר לי במפורש, הוא לא יחזור בו.

דוד ביטן: בואו נתחיל מעקב.

דוד ביטן: קודם כל לגבי הנושא הזה של העולים מהודו, בני המנשה, הנושא מתקדם, אין שום בעיה, יש כבר את הרשימה מוכנה.

דוד ביטן: יש לנו ויכוח על בן אדם אחד, במקום 250 צריך 251.

דוד ביטן: פניתי לשר האוצר, אני לא חושב שצריכה להיות בעיה.

דוד ביטן: אני גם אגיד לשרת הקליטה שיעלו את כל ה-251, האחד, יפתרו את הבעיה שלו.

רונן פלוט: הם מגיעים ב-15 בדצמבר.

דוד ביטן: כן, זה נושא פתור.

שלומית אבינח: ביקשתם, בגלל שהם צריכים קליטה, שיהיה להם הארכת לימודי אולפן לתקופה יותר ממושכת ושרת הקליטה אישרה את זה.

דוד ביטן: כן, גם כן, אין בעיה.

מוטי יוגב: דוד, זה לא קלישאה מה שאני אומר, הזמן שלהם מאוד קצר, הם יוצאים משם כשהם לא יודעים עברית.

מוטי יוגב: נכון לעכשיו רוצים שגם בשבועיים הראשונים הם יהיו בבידוד, צריך לבקש לאשר שהמדריכים ללימוד, מצדי גם גיור וגם עברית, יוכלו בשבועיים האלה להיכנס, כמו בתיכונים, שעושים שתי קפסולות.

מוטי יוגב: הם חושבים שבשבועיים האלה יהיה בזבוז זמן, אי אפשר, השבועיים האלה צריכים להיות מנוצלים, גם ללימודי יהדות וגם לעברית.

רונן פלוט: אולי אפילו בזום.

דוד ביטן: לא, אתה חושב שהם יודעים זום?

מוטי יוגב: הם לא יודעים.

דוד ביטן: אם המדריך יהיה איתם הוא יוכל ללמד אותם.

דוד ביטן: אני מקבל את זה, זה באמת רעיון.

מוטי יוגב: אתמול למדתי על העניין הזה, שוב בשיחה, הוא אומר לי שבועיים ראשונים חוף הים.

דוד ביטן: עם מי שיחה?

מוטי יוגב: חביב קצב ואחרים.

מוטי יוגב: בדקתי את זה מכמה כיוונים, גם בשבי ישראל, הוא אומר לי שבשבועיים הראשונים הם לא יוכלו לעשות כלום, אמרתי שאין דבר כזה, זה בזבוז זמן.

דוד ביטן: לגבי עולי אתיופיה שצריכים להגיע.

דוד ביטן: אתה הסכמת לקלוט גם חלק מהם.

רונן פלוט: אני מאוד מעוניין לקלוט.

דוד ביטן: יש התקדמות בעניין הזה?

מוטי יוגב: משרד הבריאות צריך לאשר חריג.

רונן פלוט: מוטי, התקדמות בעניין עולי אתיופיה, מה אתה יכול לומר?

מוטי יוגב: דיברתי אתמול עם חביב, יש שתי רמות מענקים, א' ו-ב'.

מוטי יוגב: מלכתחילה אמרו לנו בסוכנות - - -

אלכס גדלקין: לא, אבל תציין איזה מענקים, זה מענקים לרכישת דירות.

מוטי יוגב: לרכישת דירות.

מוטי יוגב: עולי אתיופיה לפי החלטת הממשלה קיבלו לרכוש דירה לא בנוף הגליל, ברמלה, בנתניה, יש מספר ערים.

שלומית אבינח: לא, זה השילוב המיטבי, זה ה-200 זוגות בשנה.

דוד ביטן: לא קשור.

שלומית אבינח: זה לא קשור להחלטה הזו.

מוטי יוגב: לא, אני יכול להעביר לך את ההחלטה.

דוד ביטן: לא, זה לא קשור כרגע לעניין.

דוד ביטן: אנחנו מדברים שתהיה קליטה של חלק מאלה שמגיעים כרגע, שיגיעו לנוף הגליל.

רונן פלוט: לא, זה מאוד קשור ואני אסביר למה.

רונן פלוט: בן אדם שמגיע לנוף הגליל צריך לדעת, סתם דוגמה, שאם בקרית ים הוא יכול לרכוש דירה עם המענק, שגם אצלנו הוא יכול.

דוד ביטן: אבל הוא יכול גם אצלכם, למה הוא לא יכול?

רונן פלוט: הוא לא יכול.

שלומית אבינח: דוד, זה השילוב המיטבי.

דוד ביטן: אבל הוא יכול, למה הוא לא יכול?

רונן פלוט: למה הוא לא יכול?

רונן פלוט: כי אם אצלנו הוא לא יכול אז הוא - - -

דוד ביטן: צודק, אבל למה הוא לא יכול?

דוד ביטן: מי אמר שהוא לא יכול?

רונן פלוט: כרגע אנחנו לא בתוך הרשימה.

מוטי יוגב: אנחנו לא בתוך החלטת הממשלה, אני מעביר לך את החלטת הממשלה.

דוד ביטן: של ה-200 יחידות האלה מדי שנה?

מוטי יוגב: לא.

אלכס גדלקין: שנייה, מוטי, תן לי להסביר ליושב ראש.

אלכס גדלקין: מה ששלומית אומרת, זה כמות יחידות דיור שניתן לאותן משפחות, יש מפה באיזה ערים, אפילו באיזה רחובות הם יכולים לקנות.

אלכס גדלקין: מה שאנחנו מבקשים וראש העיר מבקש - - -

דוד ביטן: אתם לא בפנים?

אלכס גדלקין: אנחנו לא בפנים.

דוד ביטן: זה דבר חדש.

דוד ביטן: לא נאמר לנו בישיבה הקודמת.

דוד ביטן: בסדר, אנחנו נטפל בזה, אין בעיה.

רונן פלוט: שאנחנו נהיה בתוך אותה מפה.

שלומית אבינח: זה בתוכנית השילוב המיטבי, נכון?

שלומית אבינח: של ה-200 זוגות בשנה.

רונן פלוט: נכון.

רונן פלוט: שאנחנו נהיה במפה.

דוד ביטן: בסדר, צריך לתקן את זה, שהם יהיו בפנים, מה זאת אומרת?

דוד ביטן: ברור שהם צריכים להיות בפנים.

רונן פלוט: אתה צודק, אנחנו נקלוט אותם ו - - -

דוד ביטן: והם יעברו לעיר אחרת.

רונן פלוט: הם יילכו לרכוש דירות במקום אחר.

דוד ביטן: אין בעיה, תעלי לי רגע את הסוכנות היהודית.

שי פלבר: אני כאן.

דוד ביטן: איפה אתה?

שי פלבר: היום אני בחיפה, לצערי אני לא איתכם פיזית.

דוד ביטן: לא נורא.

דוד ביטן: שני דברים.

דוד ביטן: א', לגבי העולים בני המנשה, הם צריכים להגיע בדצמבר, אתה רוצה להגיד לי איך אתה קולט אותם בנוף הגליל?

שי פלבר: אז אני אגיד שאנחנו לא קשורים להחלטה הזאת.

שי פלבר: ההחלטה על בני מנשה מתקיימת במקום אחר, אנחנו לא אחראים על הקליטה שלהם.

שי פלבר: הם עם הגעתם הולכים לנורדייה, לאכסניית נוער לשבועיים בידוד, בתיאום ואחריות משרד העלייה והקליטה.

שי פלבר: כשהם מסיימים את הבידוד בנורדייה הם אמורים לעבור לעיר, לנוף הגליל.

שי פלבר: קודם כל לגבי נורדייה, אנחנו לא קשורים להחלטה, אנחנו לא מבצעים אותה.

דוד ביטן: אתם אחראים על ה - - -

רונן פלוט: הם לא אחראים על בני המנשה.

דוד ביטן: אז מי אחראי עליהם אם לא אתם?

אלכס גדלקין: משרד הקליטה ושבי ישראל.

דוד ביטן: אבל מעבירים אותם לנוף הגליל.

דוד ביטן: מה לגבי העניין הזה שהם הולכים - - -

שי פלבר: לגבי העולים מאתיופיה, אני אתייחס לשתי ההערות שניתנו מקודם.

דוד ביטן: מי עושה להם את האולפנים?

דוד ביטן: אתם עושים את האולפנים?

שי פלבר: האולפנים, משרד החינוך מבצע אותם.

דוד ביטן: הבנתי.

דוד ביטן: לגבי עולי אתיופיה, חלק מהם אתה מעביר לנוף הגליל?

שי פלבר: אז ככה, לגבי העולים שכבר בארץ ולגבי ההערה שהייתה מקודם, אין שום בעיה, קיבלנו את אישור משרד העלייה והקליטה, אנחנו בנינו תוכנית עם העירייה, היום כבר מפגש ראשון, כל מרכזי הקליטה של הסוכנות היהודית ומשרד הקליטה בארץ, צוותים של עיריית נוף הגליל מגיעים למרכזי הקליטה, היום מגיעים לבית אלפא, בהמשך השבוע לחיפה, שבוע אחר כך, בתחילת דצמבר, מגיעים לקרית ים, כולל לבאר שבע, שם אנחנו נציע לעולים שלא רכשו עדיין דירות לרכוש דירה בנוף הגליל.

שי פלבר: ההערה שלך שהדבר הזה היה חסום זה נכון, אבל משרד העלייה והקליטה פתח את נוף הגליל, כך שאין שום מגבלה לכל עולה מאתיופיה שרוצה לקנות דירה היום בנוף הגליל לרכוש ואנחנו עשינו תוכנית, נציגה של העירייה מגיעה לשם, היא איתנו ביחד, להציע להם את נוף הגליל.

שי פלבר: זה לגבי העולים שבארץ.

דוד ביטן: אבל ראש העיר אומר שזה לא נפתח.

רונן פלוט: לא, אני אומר שזה בעל פה ולא בכתב.

שלומית אבינח: אבל זה פניות לפרוטוקול.

רונן פלוט: אבל זה בעל פה.

דוד ביטן: כשאתה אומר שזה נפתח על סמך מה אתה אומר את זה?

שי פלבר: על סמך שיחה שלנו עם משרד העלייה והקליטה, קיבלנו את אישורו, לכן הצוותים שלנו מגיעים למרכז הקליטה.

דוד ביטן: אז אנחנו מבקשים, ראש העיר בצדק מבקש את זה בכתב על מנת שלא יגידו אחר כך שזה לא הסתדר.

שי פלבר: אני מקבל את ההערה הזו וזה ייפתר ביחד עם משרד העלייה והקליטה.

שי פלבר: דלי פה על הקו, היא תוכל להגיב, אבל אין שום מניעה כרגע מבחינתנו.

דוד ביטן: אתה דואג לזה?

דוד ביטן: עד לישיבת מעקב הבאה אני מבקש שזה יהיה.

מוטי יוגב: זה לא חונה אצלו, זה חונה אצל השרה.

דוד ביטן: הבנתי, הוא ידאג לזה, אל תדאג.

דוד ביטן: אנחנו נדאג שמשרד הקליטה יעשה את זה, אין בעיה.

שי פלבר: לגבי העולים שטרם הגיעו לארץ מאתיופיה, אני בשבוע הבא נוסע יחד עם השרה לביקור באתיופיה, עדיין לא יצאנו עם הקול קורא לגבי הרשויות בארץ, אנחנו מטפלים בזה ביחד עם משרד העלייה והקליטה.

שי פלבר: ברגע שייצא הקול הקורא לא תהיה בעיה גם לנוף הגליל.

שי פלבר: כבר דיברתי עם ראש העיר, הוא איתר שני מקומות רלוונטיים, אני מקווה שנוכל גם שם להתקדם.

דוד ביטן: מה זה אני מקווה?

שי פלבר: ברגע שיהיה קול קורא, זו לא החלטה ספציפית ללכת לנוף הגליל או למקום אחר, יש קול קורא שבאים יזמים שיצטרכו להגיש הצעות.

דוד ביטן: שנייה רגע.

דוד ביטן: אתם יכולים בקול קורא להכניס סעיף שאומר שערים מעורבות יקבלו עדיפות.

דוד ביטן: זה הכול, מה הבעיה?

רונן פלוט: זה לא הם.

דוד ביטן: לא משנה, אבל הוא גם כן בעניינים האלה.

דוד ביטן: תיכף אנחנו נדבר עם משרד הקליטה.

דוד ביטן: אתם צריכים לדאוג שבקול קורא יהיה סעיף שאומר שיש להם עדיפות וברגע שיש להם עדיפות הפתרונות שלהם יהיו עדיפים על פתרונות של - - -

שי פלבר: אתה צודק מאוד שזה חייב להיכנס לקול הקורא, כי בלי הקול הקורא אנחנו לא יודעים לאפשר זאת.

דוד ביטן: אתה גם תדאג לזה, אנחנו עוד מעט נעבור למשרד הקליטה.

דוד ביטן: מי זאת?

שלומית אבינח: משרד הקליטה, מחוז צפון.

דוד ביטן: כן, משרד הקליטה.

דוד ביטן: שמעת את השיחה?

דלי אלי: כן, שלום, מכובדיי כולם.

דלי אלי: אז כפי ששי אמר זה נכון לגבי העולים מאתיופיה שמבקשים להגיע, אז אכן צריך לצאת הקול קורא בשביל שרשויות יוכלו לקלוט אותם בקרבן.

דלי אלי: כפי שאתם יודעים, אנחנו מחויבים לאחידות ולשוויוניות, אז צריך להגיע להחלטה לגבי הסעיף בקול קורא כפי שאתה ביקשת.

דלי אלי: אנחנו נבדוק את הנושא הזה ואני בהחלט אתן לכם תשובה לגבי זה.

דוד ביטן: אני רוצה להבין.

דוד ביטן: קודם כל אמר שי דבר אחד פשוט, הוא אומר שפתחתם גם את נוף הגליל למבצע הזה של הדירות ב - - -

דלי אלי: נכון.

דלי אלי: אני שוחחתי אתמול עם המנכ"ל שלנו, עם מר חביב קצב, שהוא גם היה סמנכ"ל בכיר לנושא הדיור והוא אמר לי מפורשות שאני יכולה כאן בוועדה להבטיח שככל שיוצאי אתיופיה ירצו לרכוש בעיר נוף הגליל הם בהחלט יהיו זכאים ויקבלו את המענק.

דלי אלי: אתם מבקשים את זה בכתב, אז לישיבת המעקב הבאה אנחנו נדאג שזה יהיה.

דוד ביטן: מאה אחוז, אין בעיה.

דוד ביטן: זה דבר אחד.

דוד ביטן: דבר שני, אני מבקש שתבררי לנו עד לישיבת המעקב הבאה, אנחנו מבקשים שבקול הקורא הבא לעניין עליית יהודי אתיופיה תהיה עדיפות לערים מעורבות מבחינת הקליטה במרכזי קליטה ודברים מהסוג הזה כדי להבטיח שהם יקבלו, אחרת הם יילכו למרכז הארץ ולא לאיפה שאנחנו רוצים לסייע ולעזור.

דוד ביטן: אני מבקש גם את זה עד לישיבה הבאה, אם אפשר.

דלי אלי: בסדר, אנחנו נבדוק את הנושא הזה וניתן תשובה.

רונן פלוט: דלי, יש עוד נקודה אחת של בני המנשה.

רונן פלוט: השבועיים שהם יהיו בבידוד זה פשוט בזבוז זמן, אז אם אפשר שבשבועיים האלה שהם בבידוד להעביר להם לחדרים איפה שהם נמצאים, להתחיל איתם אולפן בזום כדי ש-14 יום לא יילכו לאיבוד.

דוד ביטן: אבל זה משרד החינוך, אני חושב.

אלכס גדלקין: אבל הם עובדים ביחד.

דוד ביטן: אנחנו מבקשים לקחת מדריכים שיהיו איתם בבידוד, זו הבקשה, לא בזום.

דוד ביטן: כשהם יילכו לבידוד יבואו מדריכים שיהיו איתם גם כן בבידוד וייתנו להם כבר את ההתחלה של האולפן ואז לא הפסדנו שבועיים יקרים מאוד בנושאים האלה.

דוד ביטן: אני לא יודע מה העלות התקציבית של דבר כזה, אבל זה נראה לי רעיון מצוין.

דלי אלי: אנחנו נבדוק מול משרד החינוך את ההיתכנות של זה.

דוד ביטן: אוקיי, תיכף אנחנו נעלה את משרד החינוך.

שלומית אבינח: הם לא כאן.

שלומית אבינח: הם לא בדיון.

דוד ביטן: למה?

שלומית אבינח: כי לא הזמנו אותם.

דוד ביטן: לא הזמנו.

דוד ביטן: קודם כל תבררו איתם ולישיבת מעקב הבאה אני מבקש ש - - -

מוטי יוגב: דוד, כמו שהבנתי אתמול, זה יותר אישור עקרוני של משרד הבריאות.

מוטי יוגב: כמו שיש כל מיני חריגים וזו משימה לאומית לקלוט אותם אז לא צריך להגדיר אותם, כמו שבכנסת 36 איש בוועדה, או יש אישורים חריגים לכל מיני דברים, כך לאפשר להם הכנסה של מדריכים.

מוטי יוגב: עכשיו בבתי ספר אפשרו שתי קפסולות, גם מורים מקצועיים, מתמטיקה וגם המחנך.

מוטי יוגב: באותה מידה יאפשרו להם, ל-X המשפחות הללו, לא לבזבז את השבועיים האלה.

דוד ביטן: טוב, ראש העיר, יש עוד משהו שצריך למעקב?

רונן פלוט: אנחנו דיברנו על עולי בני המנשה, אתיופיה.

רונן פלוט: צרפת, אני יודע שיש פה דיווח מעניין, בואו נשמע.

דוד ביטן: בבקשה.

דוד ביטן: טייב.

רונן פלוט: יוסי מטפל בזה חבל על הזמן.

יוסף טייב: לגבי הצרפתים אנחנו גם עובדים, גם מוטי עובד על הסיפור הזה.

יוסף טייב: ראש העיר פגש כבר מספר גורמים שעובדים כרגע להעלות קבוצות מצרפת.

יוסף טייב: אני עובד על איזה שהיא תוכנית של עלייה קבוצתית.

דוד ביטן: לא, אבל זה במסגרת קליטה ישירה.

שלומית אבינח: קליטה קהילתית.

יוסף טייב: קהילתית, סליחה .

יוסף טייב: כרגע, זה נמצא ממש ברגעים אלה, אני מקווה, או בשעות הקרובות, בוועדת חריגים במשרד האוצר, יש שם איזה שהוא תאקל, אבל אני מאמין שזה יעבור.

דוד ביטן: אז אתה מטפל בזה?

יוסף טייב: כן.

יוסף טייב: אני מאמין שזה יעבור.

רונן פלוט: אתה מדבר על כמה יישובים?

יוסף טייב: כרגע אנחנו מדברים על שני מקומות, יש נוף הגליל ונתיבות, זה יעבור דרך נגב-גליל.

רונן פלוט: ואז יש גם תמרוץ בכסף.

יוסף טייב: ואז זה במקביל, תוכנית רחבה במקביל למה שהם יקבלו ממשרד הקליטה, יש תוכנית רחבה, בין 25 ל-50 משפחות.

דוד ביטן: זה דרך נגב וגליל?

יוסף טייב: דרך נגב-גליל.

יוסף טייב: אני מקווה שהיום כבר יהיו תשובות.

דוד ביטן: אוקיי, אז אני מציע, מתי ישיבת המעקב הבאה, ראש העיר?

דוד ביטן: מתי אתה רוצה?

אלכס גדלקין: צריך לפני 15.12 כי ב-15.12 בני מנשה מגיעים ואז זה אולי פתרון ש - - -

דוד ביטן: בסדר, ישיבת המעקב הבאה שתהיה ב-10 בדצמבר.

שלומית אבינח: לא, זה 7, 8, 9, זה שני, שלישי, רביעי.

דוד ביטן: אוקיי, שתהיה ישיבת מעקב, אני מבקש שבישיבת המעקב הזאת יהיה גם נציג משרד החינוך ומנכ"ל משרד העלייה והקליטה, שגם יהיה בישיבה הזאת.

רונן פלוט: ממשרד החינוך צריך להיות בן אדם שאחראי על האולפנים.

שלומית אבינח: אולפנים למבוגרים.

שלומית אבינח: בפעם שעברה דיברנו על כיתות.

רונן פלוט: כן, של אולפנים, לא סתם משרד החינוך.

דוד ביטן: אני רוצה שגם מנכ"ל משרד הקליטה יהיה בזום.

דוד ביטן: אם הוא רוצה לבוא, עוד יותר טוב.

דוד ביטן: אני מבקש גם נציג של נגב-גליל, בגלל הנושא של הצרפתים, בסדר?

דוד ביטן: כמובן משרד האוצר.

שלומית אבינח: עלי פה.

דוד ביטן: לא, אני לא צריך אותו כרגע.

שלומית אבינח: וליאור פרבר?

דוד ביטן: את יודעת מה?

דוד ביטן: תביאי אותו רגע.

שלומית אבינח: עלי בינג, יש לך אותו?

דוד ביטן: מה רצית להגיד?

מוטי יוגב: בבקשה אם אפשר, אם זה בזום, גם רווחה.

מוטי יוגב: כל הרשויות הללו צריכות להתאחד יחד ולתת תשומות.

דוד ביטן: בסדר, גם את הרווחה, בהחלט.

מוטי יוגב: אני רוצה לגעת בחינוך במילה.

מוטי יוגב: מכיוון שבאים גם עם שפה קוקית וגם השפה המזית, אז כל דבר כזה צריך שני תקנים.

שלומית אבינח: לא, רגע, סליחה, אני רוצה להבהיר לצורך הפרוטוקול.

שלומית אבינח: בדיון הקודם, הראשון, ביקשתם היערכות לתלמידים, לכיתות, וקיבלנו מענה שטירה גלינויר, היא עובדת עם הסוכנות היהודית ביחד, הם מתואמים.

שלומית אבינח: הם רוצים לדעת גילאים והם מתואמים.

שלומית אבינח: היום העליתם את הסוגיה של האולפנים, לא ידעתי עליה, זאת רוית בארי.

דוד ביטן: הנושא הזה יטופל, אין בעיה.

שלומית אבינח: היא מטפלת באולפנים מטעם משרד החינוך, נתאם איתה שתשתתף בישיבה הבאה.

דוד ביטן: כל הנושאים החדשים שהעליתם, עד הישיבה הבאה יהיו תשובות.

רונן פלוט: אני רוצה, ברשותכם, להעלות נושא כי אנחנו - - -

שלומית אבינח: אני צריכה לדעת נושא, אני לא יכולה לדעת - - -

מוטי יוגב: רווחה, שלומית.

שלומית אבינח: רווחה מה?

דוד ביטן: לא משנה, שיהיה.

דוד ביטן: שאם נרצה אותו נוכל לדבר איתו.

מוטי יוגב: יש צורך לתת מענה לעירייה שקולטת ושהיא תקלוט אולי עוד, כ-100 משפחות בני מנשה, יש צורך לתת מענה של טיפול רווחה.

מוטי יוגב: אני מודע לזה, כשהייתי בבנימין, קלטנו הרבה צרפתים והיו לנו ביישוב אדם X דברים, היה פה יורם אזולאי, הוא היה מנהל המחוז, הוא נתן לנו תקן להתמודדות כזאת.

רונן פלוט: הנושא הבא, שהוא גם – שלומית, חשוב שתשמעי את הנקודה הזאת כי זה מתקשר לאיש משרד החינוך.

רונן פלוט: יש לנו תוכנית יחד עם עמותה פה בארץ לקלוט 50 עולים מורים מצפון אמריקה, אלה שרוצים לבוא ולעלות ארצה.

רונן פלוט: יש להם תוכניות שבאים לשנה וכל מיני דברים, אמרתי לא, אני רוצה ל - - - לנו מאוד חשוב, דרך אגב, זה כל המורים לאנגלית כי יש חוסר משווע בארץ במורים לאנגלית.

שלומית אבינח: זה דרך 'נפש בנפש'.

אלכס גדלקין: לא, יש להם תוכנית אחרת.

שלומית אבינח: איזה תוכנית?

רונן פלוט: זה תוכנית אחרת, אני אחר כך אתן לך את השם של העמותה.

רונן פלוט: הם עובדים מספר שנים בקטע הזה.

רונן פלוט: צריך לראות עם משרד החינוך, ברדיוס של נוף הגליל, צריכים להתחיל להכין באיזה בתי ספר יש צורך במורים לאנגלית ויש צורך.

רונן פלוט: פשוט שיגידו, שאנחנו נעשה מיפוי ונתחיל להתכונן.

רונן פלוט: ברגע שהם יבואו אנחנו נדאג להם לדירות, אנחנו נדאג להם לכל מה שהם צריכים במשפחות וגם לעבודה, שאני עוד פעם אומר, מורה לאנגלית זה הדבר הכי קל שבעולם שימצא עבודה.

אלכס גדלקין: אני אעביר לך עוד השבוע מכתב עם פירוט של כל העניין הזה.

שלומית אבינח: אז את כל הדברים האלה צריך לדעת לפני.

דוד ביטן: מה אנחנו יכולים לעשות בעניין הזה?

דוד ביטן: מה אתה רוצה מאיתנו?

רונן פלוט: אני אגיד לך, ברגע שנציגת החינוך עולה צריך לסכם איתה שתקום ועדה, אפילו במחוז - - -

דוד ביטן: אז בואו נכתוב להם מכתב, שהם יהיו מוכנים לישיבה.

רונן פלוט: במחוז הצפון, ועדת מיפוי שהיא תתחיל כבר - - -

שלומית אבינח: ועדת מיפוי צרכים.

רונן פלוט: צרכים לא, אבל מקום עבודה, צרכים אני עושה את זה, אני לא צריך את משרד החינוך.

רונן פלוט: משרד החינוך, מכיוון שמדובר במורים, אך ורק ועדת מיפוי שתראה באיזה מקומות.

רונן פלוט: אני לא יכול לדעת אם בנצרת או בעפולה או בבית שאן, אבל הבסיס שלהם, המגורים יהיו בנוף הגליל.

דוד ביטן: אין בעיה, אנחנו נכתוב להם כבר היום מכתב שיתכוננו לקראת הדיון.

רונן פלוט: ודבר אחרון שאני רוצה להעלות פה, לפני שהאוצר מתחבר, היו שני מפגשים בין שר האוצר לבין יושב ראש הסוכנות והנושא היה לקחת את נוף הגליל כפיילוט וצריכים לראות איך זה יעבוד.

דוד ביטן: אז זה נעשה בישיבה עם שר האוצר.

רונן פלוט: לא, אבל יש לו תשובות - - -

דוד ביטן: לא, אבל אני ביקשתי שכשאנחנו נשב עם שר האוצר זה יהיה בעיקר על נושאי עלייה וקליטה.

רונן פלוט: אבל יש כבר משהו.

רונן פלוט: שי, אתה יודע משהו?

שי פלבר: אז אני אומר שהנושא הזה עדיין לא התקדם, אנחנו מחכים לשבת עם אנשי האוצר בצוות נפרד כדי לבחון את הסוגיה, זה עדיין לא התקדם.

דוד ביטן: יש לנו ישיבה עם שר האוצר, בשבוע הבא, מתי הם קבעו?

דוד ביטן: אתה רוצה שאני אקדים את הישיבה?

דוד ביטן: אתה הסכמת לתאריך הזה?

דוד ביטן: אמרתי שהתאריך רחוק מדי.

רונן פלוט: לא.

רונן פלוט: הם אמרו.

דוד ביטן: בשבוע הבא?

דוד ביטן: אני אדאג שאתה תבוא לישיבה הזאת עם שר האוצר כדי שנוכל לקבל החלטה במקום ולא להתחיל להתגלגל.

שלומית אבינח: אבל, דוד, שי נוסע לאתיופיה.

שי פלבר: אני אהיה בזום.

שי פלבר: אם תרצו אני אהיה בזום או נציג אחר מהסוכנות יצטרף אליכם לפגישה, אין שום בעיה.

דוד ביטן: אין בעיה, טוב.

דוד ביטן: בואו נפתור את הבעיה כבר בישיבה, לא צריכים להתגלגל עם זה.

שי פלבר: אני אשלח נציג אחר במקומי או שאני אצטרף בזום כנראה מאתיופיה.

שלומית אבינח: עלי בינג עלה.

רונן פלוט: מה התפקיד שלו?

דוד ביטן: הוא רפרנט של האוצר.

אלכס גדלקין: רפרנט קליטה, אתה מכיר אותו.

עלי בינג: שלום לוועדה.

דוד ביטן: שמעת את כל הדיון?

עלי בינג: לצערי קראו לי לוועדה לקידום מעמד האישה על נושא אלימות במשפחה, אני רק בן אדם אחד, אז הייתי שם ועכשיו הצטרפתי אליכם אז לא שמעתי את הדיון.

דוד ביטן: קודם כל יש דבר אחד שאני רוצה לפתור, כבר אנחנו מנצלים את זה שאתה פה איתנו, לגבי בני מנשה, הממשלה אישרה 250 אבל צריכים לעלות 251, יש בעיה פרטנית שם שמעלים אישה עם הילדים, אבל בעלה הוא לא ברשימה, אז צריכים להוסיף אחד כי אחרת הוא יישאר שם והם יהיו פה.

דוד ביטן: אמרתי וביקשתי ממשרד האוצר שהם יאשרו למשרד הקליטה להעלות 251, זה עניין של עלות תקציבית מאוד פשוטה.

דוד ביטן: אז אני מבקש, ידברו איתך מהלשכה של השר, טפלו בעניין הזה, בסדר?

עלי בינג: אני רק אגיד, ברשותך, כבוד היושב ראש, התקציב להחלטה הזאת הוא ממקורות משרד הקליטה, מכיוון שעוד אחד זה נראה לי עלות – אבל זה עניין משפטי של החלטת ממשלה ואיך מקיימים אותה, אבל ככל שזה מקובל על הממשלה - - -

דוד ביטן: בוא נגיד אם עלה עוד אחד מה יעשו, יחזירו אותו לחוץ לארץ?

דוד ביטן: קבלו את זה איך שזה ותפתרו את הבעיה כי אי אפשר לחלק את המשפחה לשניים.

דוד ביטן: הרי זה ברור, שהילדים והאישה, והבעל לא יעלה, כי הוא לא היה ברשימה הישנה.

דוד ביטן: יש רשימה ישנה, המשרד מסכים להעלות אותו, אז רק שלא תעשו בעיות במסגרת הזו.

דוד ביטן: לגבי החלטת ממשלה, אני לא יודע מה, אני אדבר עם שרת הקליטה נראה איך היא פותרת את הבעיה.

דוד ביטן: עכשיו, לגבי יתר הדברים, אנחנו נצטרך אתכם לגבי בני המנשה בכל מה שקשור לקליטה בעניין של האולפנים, יכול להיות שיהיו עלויות תקציביות פה כי אנחנו רוצים שכשהם יהיו ב-12 יום בבידוד שכבר יתחילו איתם את האולפן כשהם נמצאים שם.

דוד ביטן: יכול להיות שתהיה לזה עלות תקציבית כי יצטרכו מדריכים שיהיו איתם און ליין.

דוד ביטן: אני לא יודע, או בפנים, או מבחוץ והם ייכנסו פנימה.

דוד ביטן: אני לא נכנס לזה, זה עניין של משרד הבריאות.

דוד ביטן: אז זו עלות ראשונה שיש בעניין הזה.

דוד ביטן: דבר שני, אני דיברתי עם הרפרנטים שמעליכם, במקרה הייתי אצל שר האוצר בנושא של דמי השכירות והוא הסכים איתי, אני לא זוכר מי זה היה, אבל אני אעביר לך את השם, הוא הסכים איתי שהנושא של דמי השכירות, על מנת לאפשר קליטה ישירה, ייתנו במקום חמש שנות סיוע ייתנו בשנתיים, את אותו תקציב.

דוד ביטן: לא מדובר על כל הארץ, מדובר בערים המעורבות, כמו נוף הגליל.

דוד ביטן: אני אדאג שידברו איתך, מי שאמר לי את זה הוא ידבר איתך, בסדר?

דוד ביטן: על מנת שזה יהיה יותר קל ונגמור את העניין.

שלומית אבינח: יש דרישה של הדירות, זה גם קשור אליו, התוכנית של טלל, ה-200 דירות.

דוד ביטן: לא נכון, הוא נותן את התקציב כללי, משרד העלייה והקליטה קובע איפה זה יהיה.

דוד ביטן: זה לא מוסיף עוד דירות, זה אותן 200.

דוד ביטן: לכן אני לא צריך פה את האוצר.

רונן פלוט: מה שאני רוצה לומר לך, שאנחנו מדברים על כמה סוגי עולים, לא סוגים, אלא עולים ממדינות שונות.

רונן פלוט: אנחנו התחלנו עם בני המנשה, עברנו לאתיופיה, אני יושב פה עם יוסי שהוא דואג לעניין של הצרפתים, זה דרכו כשמדובר בקהילות, אנחנו מטפלים בצרפתים כשמדובר בבודדים, לא כקהילה.

רונן פלוט: הדבר האחרון שאנחנו מטפלים זה בקבוצה של עד 50 מורים לאנגלית מצפון אמריקה, יש מצב להעלות אותם ארצה לנוף הגליל.

רונן פלוט: פה אני באמת מבקש מאוד להקים איזה שהיא ועדה, שבתוך הוועדה יהיו גם נציגי משרד החינוך, גם רווחה, וכל מי שיכול כי אם אנחנו בעזרת ה' נקלוט אותם טוב יש סיכוי רב שיבואו בעקבותיהם עוד עולים.

רונן פלוט: עכשיו, מבחינת המקצועות שלהם אין בעיה, אלה כולם מורים לאנגלית ויש חוסר גדול מאוד במורים לאנגלית, צריך הכול לעשות את זה בין משרדי.

רונן פלוט: כשכל המשרדים נותנים יד הכול עובר בסדר.

רונן פלוט: זאת בקשה שלי.

דוד ביטן: בסדר.

דוד ביטן: אנחנו נעשה עוד ישיבת מעקב.

רונן פלוט: ודבר אחרון שמדובר זה בפיילוט של נוף הגליל כאשר הדיבור הוא בין הסוכנות, יצחק הרצוג, לבין שר האוצר.

רונן פלוט: כרגע הייתה ישיבה, אבל העסק לא זז.

רונן פלוט: צריך לתת לזה גז ולראות כדי שאנחנו באמת נהפוך להיות לפיילוט לכל העניין הזה לקליטת עולי ברית המועצות לשעבר.

רונן פלוט: אנחנו מדברים על מענקים, על עדיפויות, למה להם כדאי לעלות לנוף הגליל ולא למקום אחר.

רונן פלוט: חשוב שאתה תהיה גם.

דוד ביטן: יש לנו ישיבה עם שר האוצר, אני מאמין שתוזמן כי הנושא העיקרי זה עלייה וקליטה בנוף הגליל.

דוד ביטן: יש עוד נושאים, אבל זה הנושא שלשמו אנחנו מתכנסים.

דוד ביטן: בשמיני לחודש.

שלומית אבינח: אז אין טעם ל עשות בשביעי אם אתם נפגשים עם שר האוצר בשמיני.

דוד ביטן: ב-8.12.

אלכס גדלקין: אז אם אפשר באמת לעשות ועדה אחרי או להקדים.

שלומית אבינח: זה לא תלוי בי.

אלכס גדלקין: או להקדים את שר האוצר, אז זה יהיה מצוין.

דוד ביטן: בסדר, בואו נעשה ישיבה ב-9 בחודש, בסדר?

דוד ביטן: אז יהיו לנו גם תשובות משר האוצר.

דוד ביטן: מישהו עוד רוצה להגיד משהו?

שלומית אבינח: ליאור פרבר, אתם רוצים אותו?

דוד ביטן: לא, לא צריך כבר.

אלכס גדלקין: רק להגיד לו תודה רבה על הכול.

רונן פלוט: ליאור פרבר, כן.

דוד ביטן: אתה רוצה אותו?

דוד ביטן: תעלי את ליאור פרבר.

שלומית אבינח: תודה, עלי.

רונן פלוט: ליאור, מה שלומך?

ליאור פרבר: מצוין.

רונן פלוט: מדבר רונן פלוט מנוף הגליל.

ליאור פרבר: שלום, רונן.

רונן פלוט: אנחנו כל הזמן בודקים מכל מיני מקומות איך אפשר להביא עולים לנוף הגליל.

רונן פלוט: לאחרונה יש עמותה שמעלה רק מורים מצפון אמריקה למדינת ישראל כאשר שנה ראשונה הם לא עולים ואחר כך הם הופכים לעולים.

שלומית אבינח: איך קוראים לעמותה?

ליאור פרבר: תלמ"א.

רונן פלוט: עכשיו אם יש מצב וצריכים לראות, השנה הזאת אנחנו צריכים עזרה כספית.

רונן פלוט: זה מתחלק לשני דברים, תבוא אלינו קבוצה של עד 50-40 עולים שהם מורים, הם עולים לכל דבר, זה יותר קל, אבל גם יש קבוצה שנייה שהיא באה לשנה, מלמדת בשנה, עובדת, מקבלת אישור עבודה, הם כולם מורים לאנגלית בכל האזור ובתום השנה חלק גדול, כ-85%, מחליטים להישאר בארץ במיוחד כשאני מדבר על נוף הגליל.

רונן פלוט: לאנשים האלה צריכים לחפש עזרה איך אנחנו עוזרים כי הם לא זכאים לשום דבר ממשרד הקליטה כי הם לא עולים, אבל יש נכונות שלהם להישאר בארץ ומדובר ביהודים.

ליאור פרבר: מאיפה הם, מצפון אמריקה?

רונן פלוט: מצפון אמריקה, כן.

רונן פלוט: אם פה צריך החלטת ממשלה, אני לא יודע מה צריך פה, אבל קבוצה כזאת ואני יכול להביא הרבה מאוד, ברגע שאנחנו יכולים לסדר החלטת ממשלה לנוף הגליל בקטע הזה המספר יכול להיות בהרבה יותר.

רונן פלוט: עכשיו תשמע, האנשים האלה בעצם לא באים לעזור רק לנוף הגליל, מכיוון שהם מורים לאנגלית ויש חוסר משווע בכל האזור, הייתי אומר בכל הארץ, למורים לאנגלית, לא משנה, הוא גר בנוף הגליל, הוא יכול לתת שיעורים בנצרת, בעפולה, הוא יכול להיות במגדל העמק, בבית שאן, בטבריה, בכל הפריפריה הוא יכול לעבוד, אבל פה צריכה להיות החלטת ממשלה שהממשלה לוקחת על עצמה ואומרת ששמים, סתם דוגמה, מיליון, מיליון וחצי, שני מיליון שקל, לקליטת 50 האיש האלה, אולי מיליון.

רונן פלוט: אני לא יודע כמה, אני אוכל גם להביא תחשיב כמה זה יכול לעלות.

רונן פלוט: הם מאוד חשובים כי זה פוטנציאל מצוין להישאר בארץ, מה עוד שמדובר בחבר'ה שכולם צעירים, זה מאוד חשוב.

רונן פלוט: פה אם אתה יכול - - -

ליאור פרבר: ראש העיר, אני מציע שאנחנו נשב על זה, נלמד את הפרטים, נראה בדיוק מה הסיוע שצריכים מאיתנו, ננסה אולי לגבש חבילה ביחד עם הגורמים הרלוונטיים במשרד החינוך, שגם יהיה להם תעסוקה בטוחה ואז אולי זה יקטין את ההיבט הכלכלי שנדרש וננסה לראות אם אפשר לגבש פה איזה תוכנית ייעודית לקבוצה הזאת.

רונן פלוט: בסדר גמור, תודה.

דוד ביטן: תודה.

דוד ביטן: תעלי, בבקשה, את שי פלבר.

שי פלבר: אני רוצה להתייחס לרעיון של רונן, רעיון נפלא, אפשר גם להיעזר ב'מסע' כי 'מסע' נותנת היום מלגות לחבר'ה שמגיעים לארץ מכיוון שהם לא עולים.

שי פלבר: אני אשמח ביחד עם ליאור להביא נציג מטעמנו, זה יכול להיות אפיק משמעותי.

רונן פלוט: שי, זה שני ארגונים שונים שכמו שאני מבין הם לא עובדים ביחד ויש פחד שאחד יגנוב מהשני.

שי פלבר: הבנתי.

שי פלבר: אז נשמח לשמוע פרטים כי 'מסע' עוזר לכולם.

אלכס גדלקין: אין בעיה.

אלכס גדלקין: אנחנו נעביר לו מסמך.

רונן פלוט: תשמע, 'מסע' הולך לרוחב, לא משנה מי, אבל פה יש רק קטע של מורים, זה ספציפי למורים.

שי פלבר: יש לנו תוכנית ספציפית של מורים עם 'מסע', עם משרד החינוך, MITF, שאנחנו מביאים מורים לפריפריה.

שי פלבר: יש פה כבר אפיק קיים, שווה לבחון אותו ביחד איתכם.

רונן פלוט: בסדר גמור.

רונן פלוט: עוד פעם, אני רוצה שתבין שמדובר בשתי קבוצות.

רונן פלוט: קבוצה אחת תגיע כמו עולים חדשים לכל דבר והקבוצה השנייה אלה אנשים שבאים לשנה עם החלטה אחר כך להישאר פה, כולם מורים לאנגלית.

אלכס גדלקין: והם זכאי עלייה כולם.

דוד ביטן: טוב, מישהו עוד רוצה להגיד משהו?

דוד ביטן: שי, אם אתה יכול לעזור פה אז זה מבורך.

רונן פלוט: יש לי עוד שאלה לשי.

רונן פלוט: אנחנו התחלנו באמת בעזרת

רונן פלוט: כם ואתם באמת עוזרים חזק מאוד בכל הסיפור שנקרא עולים מברית המועצות לשעבר, קרי בלרוס, רוסיה, אוקראינה, כרגע זה ממש ממש לא זז.

רונן פלוט: אני מבין יש בעיה קשה עם הקונסוליות כי הקונסוליות לא עובדות במלוא הכוח והרבה מאוד אנשים שרוצים לעלות פשוט עומדים בתור וזה לוקח זמן.

רונן פלוט: השאלה מה עושים במקרים כאלה, כשמצד אחד יש לך עולים, מצד שני העניין שלנו הוא מבוזבז, הוא כמעט לא זז.

דוד ביטן: יש לך עולים שרוצים לעלות אליך?

רונן פלוט: המון.

דוד ביטן: תביא את הרשימה.

דוד ביטן: הנה, אני לא צריך את שי פה.

דוד ביטן: תביא את הרשימה, אנחנו נדאג שמשרד החוץ ייקח אותם בעדיפות.

אלכס גדלקין: זה 'נתיב'.

שי פלבר: אני יכול להגיד לכם שני דברים בהקשר הזה, א', ביום ראשון הקרוב יש יריד עלייה וירטואלי ראשון לברית המועצות לשעבר וגם נציגי נוף הגליל ישתתפו בו.

שי פלבר: לגבי הנושא של הוויזות, אל מול 'נתיב', אתה צודק - - -

רונן פלוט: סליחה, פה היה קצת רעש, לא שמענו, תחזור בבקשה.

רונן פלוט: אמרת דברים חשובים, רק לא שמענו.

שי פלבר: אמרתי שני דברים.

שי פלבר: האחד, ביום ראשון הקרוב יש יריד עלייה וירטואלי שאנחנו עושים ליוצאי ברית המועצות, באירוע הזה יש נציג של נוף הגליל, אנשים נרשמים מראש ולכן נוף הגליל תהיה חלק מהיריד, זה כבר מתקדם.

שי פלבר: לגבי נושא ההגעה לארץ, הוויזות דרך 'נתיב', שאתה מדבר עליו, יש בעיה כי השגרירויות היו סגורות ולכן לקונסולים של 'נתיב' היו בעיות בהקשר הזה.

שי פלבר: אני יכול לבשר לכם שאנחנו אתמול ביחד עם 'נתיב', לגבי מקומות מרוחקים שבהם אין קונסוליות של 'נתיב' הגענו לסיכום עם משרד הפנים, עם 'נתיב', שנציגי הסוכנות היהודית יעזרו עד להגעת הקונסול וזה יכול לקצר תהליכים.

שי פלבר: אני אשמח לקבל, רונן, רשימה, כמו שאמר היושב ראש, של עולים שמחכים בכל מיני נציגויות ואנחנו ביחד עם 'נתיב' נעשה את המאמץ כדי שיגיע קונסול לראיין אותם ולהתקדם בעלייה שלהם.

רונן פלוט: קודם כל אני מודה לך.

רונן פלוט: רק שתדע שהבעיה הכי קשה הייתה דווקא במוסקבה.

דוד ביטן: רונן, אין בעיה, תביא את הרשימה, יטופל.

שי פלבר: זה אל מול 'נתיב', בשמחה.

דוד ביטן: יש לנו את היכולת לעשות את זה במסגרת הוועדה וגם בעזרת הסוכנות ומשרד החוץ.

רונן פלוט: בסדר גמור.

שלומית אבינח: גם אייל סיסו ממשרד החוץ אמר, בכל הישיבות שהוא ישב עם 'נתיב', שהם עובדים במיילים.

דוד ביטן: כן, כן, בסדר.

דוד ביטן: הוא יביא לך, שלומית, את הרשימה, טפלי בה, זה הכול.

דוד ביטן: אין בעיה.

דוד ביטן: את יודעת מה?

דוד ביטן: שיבוא גם נציג משרד החוץ לישיבת המעקב הבאה.

אלכס גדלקין: ו'אופק ישראלי' מאוד חשוב שגם יהיו בישיבה הבאה.

דוד ביטן: מישהו רוצה להגיד משהו לפני שאני נועל את הישיבה?

רונן פלוט: תודה רבה.

דוד ביטן: הישיבה נעולה.